Angels & Demons (cinta)

:*Iste ye un articlo sobre una cinta estausunidense d'intriga estrenada l'anyo 2009; ta atros usos, se veiga *'Angels & Demons (desambigación)***.


***Angels & Demons*** (títol orichinal en [[Idioma anglés|anglés]], en [[Idioma aragonés|aragonés]] ***Ánchels y diaples***, estrenada en [[Aragón]] con o suyo títol traduciu enta lo [[Idioma castellano|castellano]] como ***Ángeles y demonios**'') ye una [[cinta]] de [[cine d'intriga]] coproducida por o [[cine estausunidense]] y lo [[cine italiano]] estrenada l'anyo [[2009]], dirichida por [[Ron Howard]] seguntes un [[guión adaptau]] por [[David Koepp]] y [[Akiva Goldsman]] (basau en a [[novela]] ''[[Angels & Demons]]'', publicada por [[Dan Brown]] en l'anyo [[2000]]), con una [[banda sonora orichinal]] de [[Hans Zimmer]], una [[dirección de fotografía]] de [[Salvatore Totino]] y una [[producción cinematografica]] de [[Brian Grazer]], [[Ron Howard]] y [[John Calley]] ta las [[Productora cinematografica|productoras]] [[Columbia Pictures]], [[Imagine Entertainment]] y [[Skylark Productions]]. Fan parte de l'[[elenco]] d'[[actor]]s d'a cinta, entre d'atros, [[Tom Hanks]], [[Ewan McGregor]], [[Ayelet Zurer]], [[Stellan Skarsgård]], [[Pierfrancesco Favino]], [[Nikolaj Lie Kaas]], [[Armin Mueller-Stahl]], [[Thure Lindhardt]], [[David Pasquesi]], [[Cosimo Fusco]], [[Victor Alfieri]], [[Carmen Argenziano]], [[Marc Fiorini]], [[Bob Yerkes]], [[Franklin Amobi]], [[Curt Lowens]], [[Todd Schneider]], [[Anna Katarina]], [[Howard Mungo]], [[Rance Howard]], [[Steve Franken]], [[Gino Conforti]], [[Elya Baskin]] y [[August Wittgenstein]]. Ye la segunda cinta d'a serie de cintas sobre lo personache de [[Robert Langdon]] d'as novelas de [[Dan Brown]], prencipiada con ''[[The Da Vinci Code (cinta)|The Da Vinci Code]]'' ([[2006]], [[Ron Howard]]) y que contina con ''[[Inferno (cinta de 2016)|Inferno]]'' ([[2016]], [[Ron Howard]]).

O [[papa]] acaba de falleixer, y s'ha convocau un [[conclau]] ta esleyir a lo suyo succesor. Mientres a [[seu vacant]], ye lo [[camarlench]] qui controla la [[Ilesia Catolica]], lo [[mosen]] Patrick McKenna. A la vegada, en a [[Organización Europea ta la Investigación Nucleyar]] os cientificos mosen Silvano Bentivoglio y la doctora Vittoria Vetra consiguen creyar [[antimateria]], que zarran en tres contenedors. De rapiconte, Vetra descubre que Bentivoglio ha estau [[Asasinato|asasinau]] y que ha desapareixiu un d'os tres contenedors. Bien luego, cuatre d'os prencipals papables son [[Secuestro|secuestraus]] y qui diz estar portavoz d'os [[illuminati]] comunica que matará a un d'os [[cardenal]]s cada hora dende las 8 d'a tardada dica las 12 d'a nueit, momento en que l'antimateria robada esclatará destruyindo la [[Ciudat d'o Vaticano]] y de feito toda [[Roma]]. Claudio Vicenzi decide reclutar ta que l'aduye a [[Robert Langdon]] por as suyas conoixencias sobre lo simbolismo. Langdon y la doctora Vetra investigan en l'[[Archivo Secreto d'o Vaticano]], encara que con a oposición de Richter, o comandant d'a [[Guardia Suiza]]. Van trobando pistas, pero plegan tarde y cuan troban a los dos primers cardenals ya han falleixiu, a la vegada que descubren que lo papa falleixiu no heba muerto de muerte natural, so que por causa de sobredosi provocada d'una [[medecina]], estando asinas un [[asasinato]]. Tamién troban muerto a lo tercer cardenal, pero a lo cuatreno encara el troban vivo y puet decir-les a on l'heban manteniu secuestrau. Sospeitando que lo cinqueno menazau ye McKenna, consiguen notificar-lo a la Guardia Suiza, que en dentrar en as habitacions d'o camarlench el troba marcau como las cuatre victimas anteriors, tamién vivo y con Richter y un atro [[arcebispe]] aparentment menazando-lo, matando la Guardia Suiza a istos dos zagueros. Falta nomás que trobar l'antimateria, y cuan la troban ye bien amán d'esclatar. McKenna, que sabe pilotar un [[helicoptero]], puya en un con o contenedor, s'eleva enta lo cielo y dimpués salta en [[paracayidas]], conseguindo asinas salvar a la Ciudat d'o Vaticano y a Roma. La consecuencia ye que lo conclau se planteya esleyir-lo como nuevo papa. Pero Langdon y Vetra no son convencius y continan investigando.

A cinta s'ambienta en a suya epoca actual ([[2009]]) en a [[Ciudat d'o Vaticano]], en [[Cambridge (Massachusetts)|Cambridge]] ([[Massachusetts]]) en [[Estaus Unius]] y en [[Roma]] ([[Ciudat metropolitana de Roma]]); y las suyas escenas se filmoron en [[Cambridge (Massachusetts)|Cambridge]] ([[Massachusetts]]), y en [[Inglewood (California)|Inglewood]], [[Los Angeles]] y [[Long Beach (California)|Long Beach]] ([[California]]) en [[Estaus Unius]] y en [[Roma]] ([[Ciudat metropolitana de Roma]]) y [[Caserta]] ([[provincia de Caserta]]) en [[Italia]], amás d'en os [[Universal Studios]] en [[Universal City]] y los [[Sony Pictures Studios]] en [[Culver City]], tamién en California.

''Angels & Demons'' ye una cinta que ha recibiu bels [[Lista de premios cinematograficos|premios]] y nominacions, encara que garra d'éls no fa parte d'o conchunto de premios mas conoixius d'o panorama cinematografico internacional.

== Elenco ==


== Se veiga tamién ==
* [[Cine en 2009]].
* [[Cintas de 2009]].

== Referencias ==


== Vinclos externos ==

*  [https://www.imdb.com/title/tt0808151/ ''Angels & Demons''] en [[Internet Movie Database]].
*  [https://www.rottentomatoes.com/m/1189217-angels_and_demons ''Angels & Demons''] en [[Rotten Tomatoes]].
*  [https://www.boxofficemojo.com/movies/?id=angelsanddemons.htm ''Angels & Demons''] en [[Box Office Mojo]].
*  [https://www.metacritic.com/movie/angels-demons ''Angels & Demons''] en [[Metacritic]].
*  [https://catalog.afi.com/Catalog/moviedetails/64830 ''Angels & Demons''] en l**American Film Institute Catalog* de l*'American Film Institute''.